143 



ske enkelte Reder fandtes 4. Den Sky af Maager, der stod over 

 den lille Holm, indeholdt langt flere Fugle end svarende til 

 Tallet af Reder. — løvrigt vedblev Hættemaager at bygge i lang 

 Tid i Inddæmningen i dette Aar; endnu 16 Juni fandtes frisk- 

 lagte Æg. 



I den Tid, Maagerne yngler, ser man en Del Fugle om 

 Aftenen trække ud i Stranden, og om Dagen flyver de i Mængde 

 ind over Sanatoriet og strejfer rundt om i Egnen, er overhove- 

 det den større Fugl, som hyppigst ses her omkring. Sidst i 

 Juni og i første Halvdel af Juli ses de gamle Fugle med halv- 

 og helvoksne Unger skarevis omkring paa de tørre Dele af Ind- 

 dæmningen. Hen i Juli trækker de ud i Fjorden, og langs 

 Bredderne af denne færdes i hele Juli en Del, Unge og Gamle 

 sammen, for saa først i August at forsvinde ud til de mere 

 aabne Kyster, saaledes som det foran er nævnet. 



Mange Fjender har en Fugl som Hættemaagen ikke, og man 

 kunde tænke, at Tallet af dem, der yngler i Inddæmningen, 

 vilde øges mægtigt efterhaanden ; Æg samles ikke her, og vel 

 gaar en Del af Fuglene til Grunde om Vintren, men Flertallet 

 vilde dog vel blive i Live. En Fjende af ejendommelig Art 

 har dog Hættemaagen her, en Sygdom, vistnok særhg knyttet 

 til Inddæmningen; i hvert Tilfælde har jeg aldrig set den 

 optræde andetsteds. Sygdommen, for hvilken Ungerne, halv- 

 voksne og flyvefærdige, bukker under i hundredevis, saa at 

 Inddæmningen i Juli ligger fuld af døde Fugle, er en Bakterie- 

 sygdom, der bl. a. angriber og ødelægger Leddene; paa Svømme- 

 huden viser sig ogsaa ofte Vædskeansamlinger under Overhuden. 

 S. M. Saxtorph har undersøgt nogle af de døde Fugle og fun- 

 det Bakterier, Staphylokokker, i de angrebne Dele. Hos en ung 

 Hun, funden død i Juli 1916, fandtes en Betændelse i Leddet 

 mellem Haandrodsknogler og Spoleben og en Svulst af sidste 

 med Ødelæggelse af Vævet (Nekrose). Svømmehuden var Sæde 

 for en Betændelse, der viste sig ved Blærer, som indeholdt en 

 stærkt plumret Vædske; under Mikroskopet saas den at indeholde 

 talrige Staphylokokker. Hos en anden Unge var Albuleddet 

 stærkt opsvulmet og indeholdt en Mængde gulligt, fedtagtigt Væv, 

 som strakte sig ud i de tilstødende Seneskeder; Lidelsen mindede 

 om Ledlidelsen hos den første Fugl ; der var Ødelæggelse af 

 Knogleenderne. Ved Mikroskopi lykkedes det her ikke at finde 



10* 



